Vinkkejä viestintään poikkeustilanteessa - nyt ja tulevaisuudessa\nVINKKEJÄ VIESTINTÄÄN POIKKEUSTILANTEEN JATKUESSA – NYT JA TULEVAISUUDESSA\nPoikkeustilanne jatkuu edelleen matkailun osalta. Kuitenkin voimme kannustaa kansainvälisiä matkailijoita haaveilemaan Suomesta ja suunnittelemaan matkaa tänne – sitten, kun se on mahdollista. Kotimaisille matkailijoille voimme viestiä yhtä lailla, kertoa mahdollisuuksista, kehittää yhteishenkeä ja auttaa heitä suunnittelemaan mahdollista tulevaa kotimaan matkaa.\nOn tärkeää pystyä asettumaan asiakkaan asemaan. Jotta viestiminen on mahdollista, eikä siitä muodostu taakkaa, on hyvä tietää perusasiat kriisin aikaisesta viestinnästä. Kokosimme yhteen ajankohtaisia linkkejä ja vinkkejä suunnittelun avuksi. (Linkkilistaus blogin lopussa.)\nMitä pitää huomioida viestinnässä kriisin aikana\nOle inhimillinen ja kommunikoi\nOle vahva – toimi\nOle luova – mukaudu/muutu\nOle tuottelias – suunnittele ja älä jumahda paikalleen\nMitä tunnemme ja tiedämme asiakkaistamme\nAsiakkaat kokevat monenlaisia tunteita ja elävät erilaisia vaiheita pandemian aikana. On tärkeää edelleen tuntea omat asiakkaat, ja vielä tärkeämpää ottaa viestinnässä huomioon heidän kokemansa tunteet. Sama pätee myös palvelutilanteeseen. Arvon tuottaminen asiakkaalle on entistä tärkeämpää, ja viestiminen turvallisuudesta sekä vastuullisuudesta korostuu. Nämä toimet on näytettävä myös käytännössä, kuinka hygieniasta huolehditaan konkreettisesti, millainen on palvelupolku, jonka asiakas kohtaa. Tässä maailman tilassa emme voi jättää asiakasviestintää olettamuksien ja suunnittelun tasolle.\nViestinnän sävy – mitä voi viestiä kriisin aikana\nKriisin aikana viestintä jakautuu osiin, ja muuttunutta tilannetta voidaan katsoa useammastakin näkökulmasta:\npaikalliset rajoitukset/locally restricted\nkriisin jälkeinen aika/Recovery.\nAvulias, ei liian innokas tai innostava.\nRauhallinen ja optimistinen.\n”Kaikki ovat samassa veneessä.” Olemme tilanteessa yhdessä.\nKannustava, toisia tukeva.\nOle läpinäkyvä ja suora uutisten kohdalla.\nKannusta/kuluta paikallisia yrityksiä olemassa olevien vaihtoehtojen osalta.\nTukeudu paikallisviestintään, edistä alueellista ylpeyttä suosien näkökulmia, jotka tavoittavat potentiaalisimman asiakkaan. Esimerkiksi Visit Jyväskylän #supportlocals\nAktivoi paikallisia niin, että he voivat tukea sinua tulevaisuudessa.\nTuo näkyväksi hyvyyttä ja yhteishenkeä.\nTone locally restricted\nTuo esiin kiitollisuutta, katse tulevassa.\nOle varovaisen optimistinen, mutta älä liian innokas.\nViesti edelleen, että olemme ja koemme yhdessä.\nOle läpinäkyvä viestiessäsi, kerro miten pysyä “turvassa” matkan aikana. Tuo konkreettisia esimerkkejä.\nPyydä paikallisia tukemaan yhteisöä kokeilemalla oman kotipaikan palveluita, kun se on turvallista. Konkreettiset päiväretket, viikonloput – kuinka missäkin pandemian vaiheessa voi toimia, mikä on turvallista. Esimerkiksi Himos-Jämsä Kunnes tapaamme jälleen.\nVaali paikallista ylpeyttä ja tue myös naapuria. Hyödynnä paikallisen väestön potentiaali palveluiden testaajana ja houkuttele oman paikkakuntasi asiakkaita ulkopuolisten sijaan.\nAnna huomiota heille, jotka toimivat esimerkillisesti ja tuo esiin tarinoita onnistuneesta ja turvallisesta matkailusta.\nOpi pandemian ajasta ja asiakkaan tiedontarpeesta. Huomioi, että turvallisuus on noussut kaikista tärkeimmäksi tekijäksi matkailun eri osa-alueilla. Kriisiviestinnän johtamisessa keskiössä on tieto ja data. On hyvä laatia valmiita yhteisiä toimintamalleja alueille, aina matkan suunnittelusta jälkimarkkinointiin saakka. Näihin on hyvä valjastaa joukko eri toimijoita, kuten kuljetuspalvelut, hotellit, ravintolat, elämyspalveluiden tuottajat, tapahtumat ja alueen muut palvelut. Kaiken tärkeintä on kuitenkin turvallisuuden tunne ja luottamuksen ylläpitäminen, matkailijalle tulee antaa tunne siitä, että hän pystyy hallitsemaan tilannetta matkan jokaisessa vaiheessa.\nPoikkeustilanteen aikaisella viestinnällä on merkitystä nyt – ja tulevaisuudessa.\nAjankohtaista koronaviruksesta ja matkustamisesta:\nWorld Tourism Council: https://wttc.org/COVID-19\nLue lisää: Miten varmistat asiakkaiden turvallisuuskokemuksen matkailualalla: Turvallisen kokemuksen ajurit ja toimenpidesuositukset\nDestination Think: Safety and empathy: 10+ DMO communications tips for 2020\nTarvittaessa voit kysyä meiltä lisää!\nOnline-tuotteet – vinkkejä matkailutuotteen rakentamiseen\nFaktalla vai fiiliksellä – tiedolla johtaminen matkailussa


Vantaalla avautui kaksi uutta yhtenäiskoulua – Havukoskella palattiin remontoituihin tiloihin | Paikalliset | Vantaan Sanomat\nPaikalliset 11.8.2019 6:45\nVantaalla avautui kaksi uutta yhtenäiskoulua – Havukoskella palattiin remontoituihin tiloihin\nHavukosken koulu sai peruskorjauksen yhteydessä pihalle pienpelialueen sekä oppilaiden toivoman kiipeilytelineen. Marika Lumme\nVantaalla uuteen kouluvuoteen on lähdetty useammassa koulussa muuttuneissa koulutiloissa.\nYlästön koulun laajennus on valmistunut ja koulu toimii tästä syksystä eteenpäin yhtenäiskouluna. Vantaankosken koulu lakkautettiin keväällä ja noin puolet koulun oppilaista siirtyi Ylästön yhtenäiskouluun.\nYlästön koulun laajennusosaan on toteutettu monikäyttötiloja, joita voidaan väliseinien avulla avata ja sulkea.\nToinen puoli aiemmin Vantaankosken koulussa opiskelleista oppilaista opiskelee nyt Aurinkokiven yhtenäiskoulussa, jonne niin ikään valmistui laajennusosa kuluvalle syksylle\nVaskivuoren lukiossa ruokala on avautunut laajennettuna.\nHavukosken koulussa oppilaat ja henkilökunta viettivät Tikkurilassa entisen Metropolian tiloissa evakossa viime lukuvuoden Nyt koulun ovet ovat auenneet remontoituihin tiloihin.\nYli 30 vuotta vanha rakennus peruskorjattiin lähes 10 miljoonalla eurolla. Koulussa on menneiden vuosien aikana kärsitty sisäilmaongelmista.\nPeruskorjauksessa uudistettiin rakenteiden ja ilmanvaihdon lisäksi myös opetustiloja. Koulusta on muun muassa purettu väliseiniä, jotta on saatu suurempia yhtenäisiä oppimisympäristöjä.\n– Luotamme, että rakennus on peruskorjauksen jälkeen myös sisäilmaltaan kunnossa, Havukosken koulun rehtori Arto Martikainen kertoi VS:lle huhtikuussa.\nHavukosken koulun piha on kokenut myös uudistuksen ja nyt siellä on muun muassa trampoliini ja parkouralue. Pihaa hyödynnetään välituntien lisäksi myös liikuntatuntipaikkana. Koulun piha on tarkoitettu kaikkien alueen asukkaiden käyttöön.\nKuluvan lukuvuoden väistötiloissa toimii edelleen Hämeenkylän koulu, jonka toiminta on sijoitettu Sanomalaan, Varistoon ja Tuomelaan uuden koulun valmistumiseen saakka. Lisäksi Lehtikuusen koulusta on kolme luokkaa väistötiloissa.\nSisäilmaan liittyvät liittyvät korjaukset jatkuvat syksyllä Kanniston, Ruusuvuoren ja Lehtikuusen kouluissa.\nTilamuutoskorjauksia tehdään puolestaan Askiston, Koivukylän ja Kytöpuiston kouluissa ja Vaskivuoren lukiossa sekä Helsinge skolassa.


Keskustelu menossa jo Operaattorit-palstalla.Klikkaa laajentaaksesi...\nPitäisi toimia Kolumbus, Elisa ja SL liittymillä.Klikkaa laajentaaksesi...\nSaunalahden toimivuudesta ei taida vielä olla takeita.Klikkaa laajentaaksesi...\nJuu, kyllä toimii sauniksellakin. Jopa solutunnus on sama kuin Elisa/Kolumbus/Kolumbus Prepaid-liittymillä kokeiltaessa. Yllätys yllätys.. Vähän kaipailisin tuota ohjekirjassa mainittua ohjelmisto-cd;tä, mielelläni käyttäisin lomalla(kin) dataa hintaan 0,69€/mega. Satunnaiseen käyttöön mitä mainioin kun en vieläkään ole lämminnyt noille datapaketeille.\nnetistähän tuon lukituksen poiston saa ja sitte voi myydä ja tehä tilin mulla on tälläne,niinku nokia melkei...pidän kyllä tästäKlikkaa laajentaaksesi...\nNiin onko niitä kokemuksia kellään? Luuri voisi jopa kiinnostaa, jos kuulisi oikeita kokemuksia puhelimesta...Klikkaa laajentaaksesi...\nOstin kanssa kyseisen luurin huvin vuoksi, nyt vaan testailemaan pake,


Vuoden huiput! Imagen popkirjoittajat listasivat vuoden 2016 mieleenpainuneimmat kulttuurikokemuksensa. | image.fi\nVuoden huiput! Imagen popkirjoittajat listasivat vuoden 2016 mieleenpainuneimmat kulttuurikokemuksensa.\n22.12.2016 Artikkeli, Musiikki, Elokuva, Teatteri, Kirja Kommentoi 0 Jaa Twiittaa\nKent lopetti tyylillä\nMusiikki | Ikääntyvän rockyhtyeen jäähallikeikat ovat jo pitkään olleet kuin oopperaan menisi: puitteet ovat yhtä pöhöttyneet kuin esittäjät, koko taiteenlaji aikansa elänyt, kaikki on kuoliaaksi koreografioitua ja muotoonsa tukehtunutta. Kentin Helsingin jäähyväiskeikka kuitenkin kumosi kaiken tuon. Se esitti urastaan omannäköisensä läpileikkauksen, ei kosiskellut yleisöä vaan tarjosi asioita, joita katsojat eivät edes tienneet haluavansa. Yhtyeen päätös päättää uransa ei ollut eutanasiaa, vaan Mishima-henkinen soturin kuolema. Kent lopetti itsensä, jotta yhtyeen muisto saisi kultautua ja jäsenet jatkaa elämäänsä ja uraansa. Samuli Knuuti\nVahinko on kappale ristiriidasta\nMusiikki | Sannin Vahinko on kesäbiisi, jonka kertoja haluaa yhden yön juttua. Sanoituksia tarkemmin kuunnellessa paljastuu, että tämä on ihastunut, jopa niin epätoivoisesti, että haluaa hypätä ikkunasta, kun inhottaa nähdä halun kohde toisen seurassa. Tunnetta ei tietenkään saa näyttää. Parikymppisten ihmissuhdepelissä on yleistynyt viime vuonna ”chillin” käsite, joka tarkoittaa, että on noloa olla suhteessa osapuoli, joka tuntee ensin ja liikaa. Siksi on vaarallisempaa sanoa haluavansa syödä aamiaista yhdessä kuin sanoa haluavansa seksiä. Sanni laulaa tästä syntyvästä ristiriidasta. Iida Sofia Hirvonen\nVeteraani Martikaisen paluu\nMusiikki | Spotify-aikakaudella musiikin ylitarjonta aiheuttaa välillä vakavia keskittymishäiriötä: kappaleet eivät saa sellaista huomiota kuin ne ansaitsisivat. Livetilanteessa taas ei ole muuttunut mikään, mikä tekee hyvistä keikkakokemuksista entistäkin ilahduttavampia. Marraskuussa Tavastialla näin YUP-veteraani Jarkko Martikaisen, joka on loistavassa keski-iän vireessä uuden Luotetut miehet -bändinsä kanssa. Joukkion meiningissä on ikiaikaista soittamisen riemua ja tarttuvaa toiveikkuutta, joka kohdalle sattuessaan tekee vaikutuksen, vaikkei miehen tuotantoa tuntisikaan. Martikaisen synkät tosiasiat tunnustava optimismi tuntui virkistävältä ja tarpeelliselta näinä vaikeina aikoina. Juha Itkonen\nAmy Schumer, ystävä korvissani\nKirjallisuus | Äänikirjat ja podcastit ovat hyvässä nousussa. Monimutkaiset romaanit kannattaa lukea omin silmin, mutta simppelit tietokirjat ja muistelmat ovat parhaimmillaan kuunneltuina. Suosikkejani ovat muistelmat, joissa joku nokkela showbisnes-alan nainen kertoo elämäkokemuksistaan. Tekijän itsensä lukemana muistelot tuntuvat pirteältä juttelulta, jota seuraa melkein kuin ystävän tilitystä. Lajityypin parhaimmistoon kuuluu Amy Schumerin uutuus Girl with a Lower Back Tattoo. Schumerin jutut ovat hauskoja, sydämellisiä, paasaavia ja paikotellen yllättävän tummasävyisiä. Miina Supinen\nKirjallisuus | Kirjallisuudentutkija Markku Eskelisen Raukoilla rajoilla -proosahistoriaa on ehditty lukea jo ”pamflettina” ja Jälkisanojen (1987) jälkeisenä provoretkenä läpi suomalaisen kirjallisuuskentän. Toki Eskelinen on kirjallisuudentutkimuksessa yhä persona non grata. Sen lisäksi hän mukiloi kirjassaan suomalaisen kirjallisuudentutkimuksen kuin ohimennen mutta silti teatraalisen suurieleisesti. Se tietenkin viihdyttää, mutta vie huomiota suotta sivuun siitä, kuinka ansiokkaita kulmia tämä yli-itsevarma suurteos tuo suomalaisen kirjallisuus- ja kulttuurihistorian kovettuneimpiin hengen luutumiin. Oskari Onninen\nCertain Women on itkettävän kaunis episodielokuva\nElokuva | Joskus taiteilijan estetiikka ja filosofinen ajattelu iskee niin kovaa, että kaikkea hänen tekemäänsä seuraa haltioituneena. Yhdysvaltalainen Kelly Reichardt ei tee itsestään eikä elokuvistaan isoa numeroa, ja siksi ne on petollisen helppo ohittaa olankohautuksella. Reichardt keskittyy luontoon ja tekstuureihin ja arkisiin toistuviin asioihin. Niin myös Maile Meloyn novelleihin perustuvassa, R&A-festareilla esitetyssä episodielokuvassa Certain Women. Kun hevostallin ovet avautuvat neljäntenä aamuna ihan niin kuin aiempinakin aamuina, mutta niiden takaa paljastuukin maahan satanut ensilumi, on vaikea olla kyynelehtimättä. Anton Vanha-Majamaa\nElle on poikkeuksellinen elokuva\nElokuva | Elokuvakriitikon tauti on analyyttisyys. Kriitikkona olen harvoin kahden elokuvan kanssa: jo katsoessa otan mukaan potentiaaliset lukijat. Aivot verbalisoivat ja etsivät näkökulmia arvioon, kolumniin tai blogiin. Poikkeuksia ovat parhaat elokuvat. Elle on niin runsas, provokatiivinen ja riemastuttava, että olemme intiimejä vielä kolmannen katsomiskertani jälkeen. Tähän on harvoin von Trierkään kyennyt! Paul Verhoevenin elokuva puhuttelee, se on persoonallinen ja sillä on bourdieulaista arvoa identiteetin rakennuspalikkana. Se on talismaani elokuvaksi. Kalle Kinnunen\nElokuva | Cristian Mungiun Valmistujaisissa nuori Eliza on lähdössä korruptoituneesta Romaniasta Englantiin opiskelemaan, kun väkivallanteko uhkaa pilata ratkaisevan loppukokeen. Rakastava isä joutuu valitsemaan tyttären tulevaisuuden ja oman moraalinsa välillä. Mungiun pidättyväisen runollinen elokuva aukeaa viekottelevasti pihdaten, kuva kerrallaan. Ensimmäisestä kuvasta lähtien se on lähes täydellinen elokuva, vain juuri sen verran epätäydellinen, että sitä voi myös palavasti rakastaa, ei pelkästään ihailla. Katja Kallio\nStranger Things vetää oikeista naruista\nTelevisio | Stranger Things ei ole vuoden 2016 paras tv-sarja, mutta se on tärkein. Netflixin alkuperäissarja palautti uskon television kykyyn kertoa tarinoita ja manata esiin lämpimiä tunteita. Pikkukylän oliojahti olisi voinut latistua Netflix-algoritmin laskemaksi sieluttomaksi täsmätuotteeksi ellei sitä olisi tehty niin suurella rakkaudella. Viimeistään julkiset viittaukset sen kaltaisiin kasarielokuviin kuin Stand by Me ja E.T. sulattavat 80-luvulla lapsuutensa viettäneiden nykyisten aikuisten kyyniset sydämet. Tuntui kuin nostalgia olisi suunnattu varta vasten minulle. Ilkka Pernu\nKuvataide | Anssi Kasitonnin kuratoima Mäntän kuvataideviikot oli ähkyynnyttävä kokonaistaideteos. Silti elokuvantekijä Pasi ”Sleeping” Myllymäen ohjaamia ja käsikirjoittamia kaitafilmejä olisi nauttinut enemmänkin kuin tarjotut 17 annosta. Säännöistä vapaan kokeilijan retrospektiivissä nähtiin muun muassa Viisi sanaa -teos, jonka käsikirjoitus perustuu Nykysuomen sanakirjaan. Aikoinaan Myllymäen lyhytelokuvat saivat uneliaan vastaanoton, mihin taiteilijan lisänimi viittaa. Nyt sitä on mahdoton käsittää. Marko Ylitalo\nReetta Aallon lyhytelokuva opettaa, missä klitoris sijaitsee


Toimintamme poikkeusolojen aikana - Asianajotoimisto Ferenda Oy | Ferenda asianajajat\nToimintamme poikkeusolojen aikana\nOlemme Ferendalla seuranneet tiiviisti viranomaisten antamia ohjeistuksia koronapandemian aikana. Käytössämme on kaikki tarvittavat etäyhteydet turvalliseen asioimiseen, joten palvelemme asiakkaitamme poikkeusoloista huolimatta edelleen normaalisti.\nMikäli asianne vaatii tapaamista, olemme huolehtineet, että asiakkaamme pääsevät pesemään kätensä heti saapuessaan. Neuvottelutiloissamme pystymme huolehtimaan tarvittavista turvaväleistä ja neuvottelutilat, astiat ja toimistotarvikkeet puhdistetaan huolellisesti jokaisen vierailun jälkeen. Pitäydymme myös kättelystä korona-aikana.\nErilaiset asiakirjojen laatimiset, esimerkisi testamentit ja avioehdot, on mahdollista suorittaa niin, että toimitamme asiakirjan sähköisesti tai postitse asiakkaallemme allekirjoitettavaksi, jolloin Teidän ei tarvitse asioida henkilökohtaisesti.\nOle meihin yhteydessä, niin kartoitamme tilanteenne ja turvalliset ratkaisut asianne hoitamiseen.


Veikkauksen pelaajaporukat BETA - Ylikerroin.com\nTänään on 20.09.2019, 06:49.\nVeikkauksen pelaajaporukat BETA\nViesti Kirjoittaja Kongin kumaus » 06.09.2016, 18:06\nEn löytänyt vielä ketjua tai mainintaa aiheesta, mutta lähiaikoina on avattu Veikkauksen Pelaajaporukoiden BETA-versio, johon törmäsin tänään ensi kertaa. Palautetta oli jo aiemmin laitettu ja pyydetty tätä ominaisuutta, nyt se on saatavilla.\n- Käyttäjät voivat nyt luoda itse porukkapelejä ja laittaa niitä jakoon/myyntiin omalle ryhmällä (joko on YK-ryhmä perustettu ) tai kaikille Veikkauksen nettipelaajille. Pelin laatija voi myöhemmin laittaa vain tietylle pelaajaryhmälle laitetun pelin "ylijäämäosuudet" julkiseen jakoon Omista peleistä.\n- Pelin voi jakaa 2-50 osaan, jokaisen osuuden tulee maksaa vähintään 1 euron. Pelin laatijan tulee pitää itsellään vähintään 1 osuus ja pelin laatija lunastaa itselleen automaattisesti myymättä jääneet osuudet peliajan sulkeutuessa. Pelin koko summa veloitetaan aluksi pelitililtä. (Sama periaate siis kuin oli Fintotollakin).\n06.09.2016 18:52 <MacGyver> Loistava uudistus veijjolta!\nRe: Veikkauksen pelaajaporukat BETA\nViesti Kirjoittaja Koheltaja123 » 07.09.2016, 10:15\n...vähän ohi aiheesta, mutta koodasin tuossa seurannan jalkapalloon (sisältää parikymmentä sarjaa, mm. Valioliiga, championship, Seria, la liga, bundesliga jne jne).\nEli esim. vakiossa oman haravajärjestelmän kehitystä voi seurata pelien aikana "livenä" sekä myös pitkävetolappuja (täppää matsit ja tallentaa kupongin).\nJos kiinnostaa testata niin löytyy (suoralinkki vakioriviin) http://vakio.sportwatchlive.com.\nPalvelun etusivu http://www.sportwatchlive.com\nIdeoita ja palautetta otetaan vastaan\n09.09.2016 22:41 <Romppanen> Kyseessä siis samanlainen palvelu kuin livevakio.fi?\n09.09.2016 22:42 <Romppanen> Tämä sinun versiosi tosin (vielä) ilmainen :peukku:\nTuotto: +5.48 yks.\nViesti Kirjoittaja tiikerim » 18.01.2017, 09:20\nMukavaahan näitä on välillä pelata ihan tuulipukutyyliinkin, vaikkapa käsipallomonaria bonuskiekoilla.\nOnkohan kukaan muu huomannut, että pelaajien jättämät rivit eivät enää tule näkyviin tuonne Pelaajaporukoihin, kyseisen Veikkauksen pelin "alle"?\nJätin seuraavan, lievästi utopistisen käsiskimpan\n900 riviä (Järjestelmä)\n30 osuutta jäljellä\n22, 23, 24, 25, 26\t---- 16-, 17, 18, 19, 20, 21\n17, 19, 20, 21, 22, 23----\t27, 28, 29, 30, 31\nOkei - tuo näkyy Porukkapelit-osastossa. Mutta jos etsii sitä Monivedon alta, Pelaajaporukat-osastosta, niin eipä löydy, vaikka mun talonpoikaisjärkeni mukaan pitäisi näkyä ilman muuta, koska tuo on jätetty ensimmäisten joukossa. Ja sama toistuu kerrasta toiseen, yksikään jättämäni kimppa ei tule tuonne kyseisen pelin luo Pelaajaporukoihin näkyviin.\nNäin jätetty kimppa näkyy sitten vain yhdessä paikassa, sekavassa Porukkapelit-osastossa ja jonossa ohi menevät ovat esillä kahdessa paikassa ja menevät luonnollisesti paremmin kaupaksi. Olen kysynyt pariinkin otteeseen Veikalta asiasta, mutta vastaukset ovat lähinnä Hyvää-illan-jatkoa tasoa. Vaikea uskoa, että Veikkaus suosisi toisia pelaajia toisien kustannuksella, joten johtopäätös lienee, että nuo Moniveto-sivulle Pelaajaporukka-nimikkeen alle esille päätyvät kimpat (joita löytyy myös Valmisporukat-osastolta) ovat Veikkauksen omia systeemejä, joille halutaan myös top näyteikkuna. Eihän noilla pelaajien kimpoilla ole niin väliä, vaikkeivat menisikään kaupaksi, koska niistä on jo saatu raha sisään.\nHömppävetokategoriaahan nämä ovat ja kyllähän tuolla sekundapuolellakin kauppa käy jotenkuten. Mutta koska tuo kimppailu on BETA-vaiheessa, niin silloinhan juuri epäkohtiin pitää puuttua.\n18.01.2017 12:59 <kit> Kyllä se löytyy Monivedon kauttakin, mutta yläpuolella\n18.01.2017 13:00 <kit> olevasta palkista pitää ensin valita oikea monivedon numero.\n18.01.2017 13:02 <kit> Kävin ostamassa tosta 5 osuutta sitä kautta, 5 jäi enää :-)\nViesti Kirjoittaja tiikerim » 18.01.2017, 16:04\nOo-kei, no johan alkoi selviämään, niitä ei vaan siis itse enää näe (ennen joulukuuta taisi nähdä) - olin mielestäni kokeillutkin tuota joskus perheenjäsenen tilin kautta, että ovatko ne siellä, mutta en varmaan sitten ollutkaan. Perun pahat puheeni ja kiitos kit osanotosta, vaikka panostus menikin vähän liioittelun puolelle.


Perjantaina alkuillasta ovikello soi. T räppäsi valokuvan, M ja K huusivat ja ilmoittivat, että nyt on lähtö. Minä nauroin ja jopa tärisin yllätyksestä. Kun naiset tulivat sisälle, kysyin, että lähdetäänkö me siis ihan oikeasti. Kyllä! Siis äkkiä listan mukaiset tavarat passia myöten laukkuun ja menoksi.\nParin tunnin kuluttua saavuimme ison mökin pihaan, jossa seisoi suuri joukko ystäviäni, kaikilla ruutuliput liehuivat käsissä, tarjotillinen kuohuviinilaseja oli valmiina ja kaiuttimista pauhasi Jari Sillanpään "Liekeissä".\nPerjantai-ilta vietettiin ihanan diaesityksen parissa. Jokainen ystäväni oli tehnyt yhteisistä muistoistamme dian ja minulta pääsi itku, kun esitys alkoi. Vaikka tiedän, että juuri nämä ihmiset ovat niitä, jotka oikeasti pysyvät matkassa mukana, joiden kanssa jaetaan molemmin puolin ilot, surut, naurut ja maailman parantamiset, niin silti koko polttariviikonloppu oli osoitus sellaisesta ystävyydestä, joka saa mielen hyvin kiitolliseksi.\nViikonloppuun sisältyi räväkkää hulluttelua torilla, herkkä perinteinen morsiussauna, kauneudenhoitoa ja hemmottelua ja illanvietto lavatansseissa, johon suunnattiin koko sakki traktorin peräkärryllä. Ystävät olivat nähneet paljon vaivaa ja rakentaneet viikonlopun, josta jää huikeita muistoja ja joka menee ehdottomasti elämäni hauskimpien bileiden kärkijoukkoon.\nEnkä voi olla paljastamatta teille muutamaa kuvaa, jotka kertovat enemmän kuin tuhat sanaa!\nVarikkotyttö valmiina päivän koitoksiin.\nPerinteinen morsiussauna, josta morsian poistui lemmekkäänä ja huomenlahja valmiina.\nLauantai-iltana saapui suurin elein strippari, joka paljastui onneksi suklaakakuksi!\nSuketus heinäkuuta 02, 2013\nVaikuttaa olleen hauskaa! ;)\nPolttarit ovat kivoja juhlia, vaikka itselläni on ystäväpiiri toistaiseksi ollut sen verran naimahalutonta, että vasta muutamia olen päässyt järjestämään. (Omista ei puhettakaan.) Aina se on ollut yhtä ihanaa, etenkin morsiussaunan puuhailemisesta olen pitänyt.\nE heinäkuuta 03, 2013\nJoo, oli hauskaa! Ja parasta oli se, että koko porukka nautti ja kaikilla oli hauskaa, ei ainoastaan varikkotytöllä. Tällaisten kemujen jälkeen odottaa kyllä häitä entistä enemmän, kun jälleen ollaan kaikki koossa! :)\nYksi kierros törmäilyautoilla\nJuhlaa ja joutenoloa\nMuuan pieni poika tuli maailmaan